Document ID: /roh_data/filtered/fineweb-2-filterrobots_roh.jsonl.gz/22593

Belinda Bencic ha gudagnà cunter la Giapunaisa Naomi Osaka en 2 sets cun 7:5 e 6:3. Grazia a las victorias da Bencic e Federer maina ussa la Svizra cunter il Giapun cun 2:0.
Per la buna partenza da la Svizra a la cuppa Hopman a Perth aveva procurà Roger Federer: En l’emprim gieu da gruppa cunter il Giapun ha Federer gudagnà cunter il Yui-tschi Sugita en dus sets cun 6:4 e 6:3.
A la cuppa Hopman giogan en dus gruppas mintgamai quatter equipas. Ils emprims da mintga gruppa sa qualifitgeschan per il final. En la medema gruppa sco la Svizra ed il Giapun èn ils Stadis Unids e la Russia.
RR novitads 12:00+